Volkswagen Group

Volkswagen AG, kansainvälisesti tunnettu nimellä Volkswagen Group on saksalainen, liikevaihdolla mitattuna maailman suurin autoteollisuusyritys, suurin autonvalmistaja Euroopassa ja Saksan suurin yritys. Vuonna 2007 konserni valmisti asiakkailleen 6,2 miljoonaa autoa, mikä vastaa noin 10 prosentin osuutta koko maailman autotuotannosta. Volkswagen AG käytti vuosina 1970–1992 epävirallista kirjainlyhennettä V.A.GVW/Porsche: Auto Union? What the NSFW?.

Konsernin pääkonttori sijaitsee Wolfsburgissa Ala-Saksin osavaltiossa Saksassa. Pääkonttorin yhteydessä toimii myös autotehdas ja konsernin merkkien ympärille rakennettu Autostadt-teemapuisto. Saksan kielen sana Volkswagen tarkoittaa kansanautoa. Autojen lukumäärällä mitaten Volkswagen nousi vuonna 2014 maailman suurimmaksi autovalmistajaksi, ja on liikevaihdolla mitattuna Saksan suurin yritys. Fortune-lehden mukaan vuonna 2017 työllistämällä 626 715 henkilöä Volkswagen oli maailman 8. suurin yksityinen työnantaja ja samalla Euroopan suurin yksityinen työnantajahttp://fortune.com/global500/list/filtered?sortBy=employees .

Historia
Ensimmäisen Volkswagenin, ”kansanauton”, suunnitteli Ferdinand Porsche 1930-luvulla, tavoitteena rakentaa auto, jonka ostamiseen ja ylläpitoon jokaisella saksalaisella työläisellä olisi mahdollisuus. Ensimmäisen autotehtaan rakentaminen alkoi vuoden 1938 alussa saksalaiseen Fallerslebenin kylään. Kylä on nykyään osa alueella sijaitsevan linnan mukaan toisen maailmansodan jälkeen uudelleen nimettyä Wolfsburgin kaupunkia. Liittoutuneet pommittivat tehdasta etenkin sodan loppuvaiheessa niin, että se koki suuria vahinkoja. Sodan jälkeen uudelleen rakennetussa tehdashallissa valmistetaan autoja yhä.

Toisen maailmansodan voittajavaltiot siirsivät Volkswagen-yhtiön vuonna 1949 Saksan liittotasavallan hallituksen ja Ala-Saksin osavaltion hallintaan. Britit valitsivat yhtiön johtoon General Motorsin Opel-autonvalmistajan palveluksessa työskennelleen insinöörin Heinz Nordhoffin, josta tuli keskeinen vaikuttaja VW Kuplan nostamisessa maailman suosituimmaksi henkilöautomalliksi osana Saksan talousihmettä. Tiukkana johtajana tunnetuksi tullut Nordhoff teki pitkiä päiviä ja jopa yöpyi autotehtaassa puolen vuoden ajan.

Volkswagen Kuplaa valmistettiin yli 40 vuoden ajan yli 20 miljoonaa kappaletta. Toiseksi suosikkimalliksi muodostui takamoottorinen pakettiauto Volkswagen Transporter, jota Suomessa kutsuttiin sen pikkubussiversion mukaan usein nimellä Kleinbus, ja omaa kohderyhmäänsä tavoitteli urheiluautomalli Volkswagen Karmann Ghia. Oudon näköistä ja pikkuruista kuplavolkkaria yritettiin 1950-luvulla lyödä läpi myös Yhdysvaltojen markkinoilla, mutta tämä alkoi onnistua vasta 1960-luvun taitteessa, kun Bill Bernbachin johtama Doyle Dane Bernbach -mainostoimisto laati autolle tehokkaan itseironisen mainoskonseptin, jossa auto sai lempinimen Beetle (”koppakuoriainen”).

Vuonna 1960 Volkswagen yksityistettiin niin, että 60 prosenttia osakekannasta myytiin yksityissijoittajille. Yhtiön nimeksi tuli nyt Volkswagenwerk AG. Vuonna 1965 ostettin Daimler-Benziltä Auto Union GmbH, jonka pohjalta kehitettiin isompia henkilöautoja valmistava Audi. 

Heinz Nordhoff kuoli 1968, ja seuraajaksi nimitettiin Kurt Lotz. Samana vuonna Kuplan valmistusmäärä oli huipussaan, mutta sen elinkaari alkoi hiipua niin, että yhtiö joutui pahoihin talousvaikeuksiin. Muita syitä tähän olivat japanilaisten pikkuautojen vyöry, kasvavat työvoimakustannukset, kiinteistä valuuttakursseista luopuminen ja epäonnistunut Volkswagen K70 -malli, yhtiön ensimmäinen etuvetoinen ja nestejäähdytteinen auto, joka pohjautui vuonna 1969 ostetun NSU-valmistajan kehitystyöhön.

Volkswagen-yhtiön pelastukseksi koitui vuonna 1974 esitelty Volkswagen Golf, joka edusti modernia eurooppalaista pikkuautotyyliä hatchback-koreineen, etuvetoineen ja eteen sijoitettuine nestejäähdytteisine moottoreineen. Se sai jo seuraavana vuonna pienemmän sisarmallin Polon, käytännössä uudelleen nimetyn Audi 50:n, ja vuonna 1977 esiteltiin Polon porrasperäinen versio Volkswagen Derby. Jo vuonna 1973 oli tuotu markkinoille Golfia isompi hatchback-korinen Volkswagen Passat, joka pohjautui etuvetoisen Audi 80:n tekniikkaan.

Vuosina 1982–1993 yhtiön johdossa oli Carl C. Hahn. 1980-luvulla uudistettu Volkswagen Golf II ja sen suorituskykyinen GTI-malli saivat suurta suosiota, ja ykkösmallin Golfiin pohjautuvasta VW Cabriosta tuli aikansa suosituin avoautomalli erityisesti Yhdysvalloissa. Vuosikymmenen loppupuolella Volkswagen AG osti espanjalaisen SEATin, jolla oli kotimaassaan noin 25 prosentin markkinaosuus henkilöautoissa. Itä-Euroopan maiden vapauduttua Neuvostoliiton kahleista 1990-luvun taitteessa Volkswagen osti tšekkiläisen Škoda-autotehtaan.

Ferdinand Piëch, perustaja Ferdinand Porschen tyttärenpoika, otti yrityksen johdon käsiinsä 1993, ensimmäisenä tehtävänään yhtiön saneeraaminen jälleen kannattavaksi. Diktaattorimaisen Piëchin johdolla konsernin automerkkien pohjalevyjen määrä laskettiin kuudestatoista neljään, mikä vähensi suunnittelu- ja tuotantokustannuksia mutta toi kritiikkiä automerkkien keskinäisestä samankaltaistumisesta. Vuonna 1998 konsernin automerkkivalikoimaan lisättiin luksusmerkit Bentley, Bugatti, Lamborghini ja Rolls-Royce. Samoihin aikoihin Kuplasta lanseerattiin sen ensimmäinen ”nostalgiaversio”, tekniikaltaan moderni Volkswagen New Beetle. Syyskuussa 1999 Volkswagenin tuotantomäärä alusta lukien ylitti sadan miljoonan ajoneuvon rajan ensimmäisenä eurooppalaisena autonvalmistajana. Se oli maailmanlaajuisesti nyt kolmanneksi suurin alallaan General Motorsin ja Fordin jälkeen, mutta aivan sen perässä tuli vastamuodostettu DaimlerChrysler-konserni.

Vuonna 2011 Volkswagen Group teki ostotarjouksen MAN-yhtiön osakkeista, jolloin se sai haltuunsa 55,9 prosenttia yhtiön osakkeista. Volkswagen-konserniin kuuluu myös muita kuin autoja valmistavia yhtiöitä, esimerkiksi kaksi rahoituslaitosta. Konsernin liikevaihto vuonna 2007 oli 108,9 miljardia euroa ja henkilökunnan lukumäärä noin 329 000.

Vuonna 2012 Volkswagen osti 50,1 prosenttia Porschesta, josta se osti 49,9 prosenttia vuonna 2009.

Vuonna 2015 konsernin toimitusjohtaja Martin Winterkorn joutui eroamaan tehtävästä, kun Volkswagenin päästöhuijausskandaali paljastui. Volkswagenin pörssikurssi romahti sen jälkeen kun tieto pakokaasumittausten järjestelmällisistä väärennöksistä julkistettiin. Toimitusjohtajaksi valittiin Matthias Müller. 

Konsernin pääjohtajaksi valittiin Herbert Diess vuonna 2018 ja Oliver Blume vuonna 2022.

Automerkit

Volkswagen Groupissa tuotetaan yhdentoista automerkin autoja:
 Audi, saksalainen henkilöautovalmistaja
 Bentley, englantilainen ylellisten autojen valmistaja
 Bugatti Automobiles, ranskalainen urheiluautovalmistaja
 Lamborghini, italialainen urheiluautovalmistaja
 MAN, saksalainen hyötyajoneuvovalmistaja
 Porsche, saksalainen urheiluautovalmistaja
 Scania, ruotsalainen hyötyajoneuvovalmistaja. Scania on latinaa ja tarkoittaa Skånea
 SEAT, espanjalainen autovalmistaja
 Cupra, SEATista vuonna 2018 eriytetty valmistamaan urheilullisempia malleja samalta linjalta SEATin kanssa.
 Škoda Auto, tšekkiläinen autovalmistaja
 Volkswagen, saksalainen autovalmistaja
 Volkswagen Nutzfahrzeuge, Volkswagen-hyötyajoneuvot
 Jetta, yhdessä kiinalaisen First Automotive Works Corporationin kanssa

Omistus
Suurimmat äänivaltaosuudet on seuraavilla osakkeenomistajilla: (suluissa ajankohta, jolta tieto on)

 30,6 % – Porsche Automobil Holding SE (Porsche-autovalmistajan omistajayhtiö) (14.3.2008)
 20,1 % – Ala-Saksin osavaltio (28.1.2008)
  5,9 % – UBS AG (8.5.2008)

Porsche yritti pitkään vallata itseään huomattavasti suurempaa Volkswagen-konsernia, mutta lopulta yrityksessä pahasti velkaantunut Porsche päätyi itse sulautettavaksi Volkswagen Groupiin kesällä 2009.

 Tytäryhtiöt 

MaaYhtiöPaikkakuntaHenkilöstömäärä(tilanne 31. joulukuuta 2004) Eurooppa Audi AGNeckarsulmIngolstadtn. 44 700 henkeäVolkswagen AGWolfsburgHannoverKasselBraunschweigEmdenSalzgittern. 102 500 henkeäVolkswagen Sachsen GmbHChemnitzZwickaun. 7 300 henkeäAuto 5000 GmbHWolfsburgn. 3 700 henkeäAutomobilmanufaktur Dresden GmbHDresdenn. 400 henkeäVolkswagen Financial Services AGBraunschweign. 3 600 henkeäSitech GmbHWolfsburgn. 1 300 henkeäAudi Bruxelles S.A.(Volkswagen-Werk)Brysseln. 2 200 henkeäVolkswagen-Sarajevo d.o.o.Sarajevon. 300 henkeäBentley Motors Ltd.Crewen. 3 700 henkeäAutomobili Lamborghini Holding S.p.A.Sant'Agata-Bolognesen. 58 henkeäAutomobili Lamborghini S.p.A.Sant'Agata-Bolognesen. 657 henkeäLamborghini Artimarca S.p.A.Sant'Agata-Bolognese5 henkeäVolkswagen-Poznań Sp. zo.o.Poznańn. 4 700 henkeäVolkswagen MOTOR POLSKA Sp. zo.o.Polkowicen. 1 000 henkeäSitech z o.oPolkowicen. 1 250 henkeäVW Autoeuropa, Automóveis, Lda.Palmelan. 3 000 henkeäSEAT, S.A.BarcelonaMartorelln. 16 300 henkeäGearbox del Prat, S.A.El Prat de Llobregatn. 1 250 henkeäVolkswagen Navarra, S.A.Pamplonan. 4 400 henkeäVolkswagen Slovakia, a.s.BratislavaMartinn. 8 300 henkeäŠkoda Auto a.s.KvasinyMladá BoleslavVrchlabín. 21 800 henkeäAudi Hungária Motor Kft.Győrn. 5 100 henkeägeplantes WerkKalugan. 300 henkeä Pohjois-AmerikkaVolkswagen de México S.A. de C.V.Pueblan. 13 500 henkeäVolkswagen Group of America Chattanooga OperationsChattanooga, Tennesseen. 2 230 henkeä Etelä-AmerikkaVolkswagen Argentina S.A.CórdobaPachecon. 2 700 henkeäVolkswagen do Brasil Ltda.CuritibaResendeSao Bernardo do Campo (Anchieta)São CarlosTaubatén. 22 300 henkeä AfrikkaVolkswagen do Angola SARLLuanda?Volkswagen of South Africa Ltd.Uitenhagen. 6 200 henkeäCMC Motors Group Ltd.Nairobin. 6 200 henkeä AasiaPT. Garuda Matraman MotorJakarta?Škoda Auto India Private Ltd.Aurangabadn. 300 henkeäDead Sea Magnesium Ltd.S´domn. 300 henkeäAudi Motor Assembly K.K.Tokion. 800 henkeäAzia Avto OAGÖskemenShanghai-Volkswagen Automotive Company Ltd.Shanghain. 13 400 henkeäFAW-Volkswagen Automotive Company Ltd.Changchunn. 8 300 henkeäVolkswagen Transmission Company Ltd.Shanghain. 300 henkeäHICOM Automotive Manufacturers (Malaysia) Sdn. Bhd.Pekan?Công ty Trách nhiệm hữu hạn Liên-A quốc tếHồ Chí Minhin kaupunki?Công ty ô tô Thế giớiHồ Chí Minhin kaupunki?

 Pääjohtajat 
 Heinrich Nordhoff 1949–1968
 Kurt Lotz 1968–1971 
 Rudolf Leiding 1971–1975
 Toni Schmücker 1975–1982
 Carl C. Hahn 1982–1993
 Ferdinand Piëch 1993–2002
 Bernd Pischetsrieder 2002–2006
 Martin Winterkorn 2007–2015
 Matthias Müller 2015–2018
 Herbert Diess 2018–2022
 Oliver Blume 2022–

 Katso myös 
 Kraft durch Freude
 Volkswagen
 Wolfsburg

 Lähteet 

 Aiheesta muualla 
Volkswagen-konsernin verkkosivut

*
Luokka:Seulonnan keskeiset artikkelit